Ηλίας Μαριολόπουλος

Ο Ηλίας Μαριολόπουλος ( Αθήνα, 1900- Αθήνα, 13 Φεβρουαρίου 1991Πρακτικά Ακαδημίας Αθηνών, Τόμος 67, Τεύχος 2 - Σελίδα 267 , Γραφείο Δημοσιευμάτων Ακαδημίας Αθηνών, 1992.) ήταν Έλληνας φυσικός και ακαδημαϊκός. Το όνομά του έχει συνδεθεί με τη μελέτη του κλίματος της ΕλλάδαςΤα Νέα, 16/2/1991, σελ. 44.. Θεωρείται "πατέρας" της σύγχρονης ελληνικής μετεωρολογίας και κλιματολογίας.

 Βιογραφία 
Γεννήθηκε στην Αθήνα, με καταγωγή από τα Μαγούλιανα ΑρκαδίαςΒιογραφικό του Μαριολόπουλου  στην ιστοσελίδα των Μαγούλιανων Αρκαδίας.. Σπούδασε Φυσική και Μαθηματικά στο Πανεπιστήμιο των Αθηνών και έκανε μεταπτυχιακές σπουδές στο Πανεπιστήμιο του Μάντσεστερ, από όπου απέκτησε τίτλο μάστερ. Στην Αγγλία έλαβε και δίπλωμα στη Μετεωρολογία. Συνέχισε τις σπουδές του στη Γαλλία, από όπου απέκτησε άλλα δύο διπλώματα.

Το Δεκέμβριο του 1925 διορίστηκε τμηματάρχης στο Εθνικό Αστεροσκοπείο Αθηνών (όπου ίδρυσε την πρώτη ελληνική υπηρεσία για τη μέτρηση του ατμοσφαιρικού ηλεκτρισμού) και τρία χρόνια αργότερα εξελέγη τακτικός καθηγητής της Μετεωρολογίας και Κλιματολογίας στη Φυσικομαθηματική Σχολή στο νεοσύστατο Πανεπιστήμιο της Θεσσαλονίκης. Η εν λόγω έδρα ήταν η πρώτη στα ελληνικά πανεπιστημιακά χρονικά στον τομέα εκείνο. Το 1939 τον βρίσκει καθηγητή Μετεωρολογίας στο Πανεπιστήμιο Αθηνών. Από το 1959 ως το 1960 ήταν κοσμήτορας στο εν λόγω πανεπιστήμιο. 

Εξελέγη τακτικό μέλος της Ακαδημίας Αθηνών το 1965 και πρόεδρός της το 1973.

Μετά το τέλος της πανεπιστημιακής του καριέρας εισηγήθηκε στην Ακαδημία και οργάνωσε το 1977 το Κέντρο Ερεύνης Φυσικής της Ατμοσφαίρας και Κλιματολογίας.

Κηδεύτηκε στο Πρώτο Νεκροταφείο Αθηνών στις 16 Φεβρουαρίου 1991. Άφησε πλήθος έργων, όπως μελέτες.

 Κοινωφελές ίδρυμα 
Με πρωτοβουλία  της συζύγου του, Αικατερίνης-Νίνας Ηλία Μαριολοπούλου (απεβίωσε τον Αύγουστο του 2004), ιδρύθηκε ίδρυμα που φέρει το όνομά του με σκοπό ανάμεσα στα άλλα να προαχθούν οι επιστήμες της ατμόσφαιρας, όπως η μετεωρολογία και να βραβευτούν οι νέοι που ασχολούνται με τις επιστήμες αυτές."Ψήφισμα του Δ.Σ. του Ιδρύματος Μαριολοπούλειο-Καναγκίνειο Ίδρυμα Προστασίας Περιβάλλοντος για το θάνατο της Αικατερίνης -Νίνας Ηλία Μαριολόπουλου", Η Καθημερινή, φύλλο 26ης Αυγούστου 2004, σελ. 12.

 Παραπομπές 

 Εξωτερικοί σύνδεσμοι 
Βιογραφία

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες μετεωρολόγοι
Κατηγορία:Πρόεδροι της Ακαδημίας Αθηνών